തീരദേശ റോഡ് രണ്ടായി മുറിഞ്ഞു അപകടാവസ്ഥയില് കൊടുങ്ങല്ലൂര്: ശ്രീനാരായണപുരം അഞ്ചങ്ങാടിയില് തീരദേശ റോഡ് ഇടിഞ്ഞു വലിയ ഗര്ത്തം രൂപപ്പെട്ടത് അപകടങ്ങള്ക്കിടയാക്കുന്നു. ലോറിക്കടവിനും ശങ്കു ബസാറിനുമിടയിലാണ് റോഡ് തകര്ന്ന് വലിയ കുഴിയായത്. കഴിഞ്ഞ ദിവസം ഒരു ബൈക്ക് യാത്രക്കാരനു ഈ റോഡിലെ കുഴിയില് വീണ് ഗുരുതരമായി പരിക്കേറ്റിരുന്നു. മേയ് മാസത്തിലുണ്ടായ ശക്തമായ മഴയില് ജനവാസ പ്രദേശത്ത് വെള്ളം കയറിയതിനെ തുടര്ന്ന് നാട്ടുകാര് ചേര്ന്ന് റോഡിന് കുറുകെ ചാല് കീറിയിരുന്നു. എന്നാല് മഴ വെള്ളം കുത്തിയൊഴുകി റോഡ് രണ്ടായി പിളരുകയായിരുന്നു. ഏതാനും മാസങ്ങളായി റോഡിന്റെ രണ്ടറ്റം കൂട്ടിമുട്ടാത്ത അവസ്ഥയിലാണ്. അടുത്ത പ്രദേശത്തേക്ക് പോകാന് പോലും മറ്റു വഴികള് തേടേണ്ട അവസ്ഥയാണെന്ന് പ്രദേശവാസികള് പറഞ്ഞു. പ്രശ്നത്തിന് ഉടന് പരിഹാരം കാണമെന്നാണ് നാട്ടുകാരുടെ ആവശ്യം.The post തീരദേശ റോഡ് രണ്ടായി മുറിഞ്ഞു അപകടാവസ്ഥയില് first appeared on MalayalamExpressOnline.